Елорда мектептерінде «Педагог мәртебесі туралы» жаңа заң талаптары қалай орындалып жатыр
DATE: 20:12, 29 Мамыр 2020 | GMT +5
TITLE: Елорда мектептерінде «Педагог мәртебесі туралы» жаңа заң талаптары қалай орындалып жатыр
URL: https://kaz.inform.kz/news/elorda-mektepterinde-pedagog-martebesi-turaly-zhana-zan-talaptary-kalay-oryndalyp-zhatyr_a3655827/
META: DATE: 20:12, 29 Мамыр 2020 | GMT +5
TOTAL WORDS: 123
AUTHOR(S):
TEXT: Бұл туралы Нұр-Сұлтан қаласының білім саласында сапаны қамтамасыз ету департаментінің басшысы Бағымгүл Көптілеуова мәлім етті, деп хабарлайды ҚазАқпарат тілшісі. «Министрдің тапсырмасына сәйкес, 1 сәуірден бастап департамент өкілдерді ұстаздардан артық есеп-қисап талап ету мәселесіне мониторинг жүргізіп жатыр. Алдымен министрліктің осы №133 бұйрығын орындау мақсатында білім беру ұйымдарының басшылары мен қызметкерлеріне ақпараттық түсіндіру жұмыстары жүргізілді. Сондай-ақ, осы бұйрықты негізге ала отырып, ұстаздардың жұмысы барысында қайталанатын 26 есеп тізімнен алынып тасталды. Мұның өзі ұстаздардың жұмысын жеңілдетуге септігін тигізді», - деді ол. Департамент басшысының сөзіне сенсек, мұғалімдерден артық есеп талап еткені үшін айыппұл қарастырылған. Оның көлемі 20-дан 120 АЕК-ті құрайды. «Осы орайда елордалық ұстаздарға айтатынымыз, өз қызметінен тыс жұмыстарға тарту жағдайы тіркелсе немесе артық есеп талап етілсе, ондай құқықбұзушылық туралы біздің департаментке хабарласуларына болады», - дейді ол
